

**SZÜLŐI HOZZÁJÁRULÓ NYILATKOZAT**

***videó felvétel (képmás)/hangfelvétel készítéséhez és felhasználásához***

Alulírott

|  |  |
| --- | --- |
| Teljes neve: |  |
| Szül. hely, idő: |  |
| Édesanyja születési neve: |  |
| Lakcím: |  |
| Szig. szám: |  |

mint szülő/gondviselő (a továbbiakban: Törvényes képviselő) a Polgári Törvénykönyvről szóló 2013. évi V. törvény (Ptk) 2:48. § (1) bekezdése alapján ezúton **hozzájárulásomat** adom ahhoz, hogy 18 év alatti gyermekemről – *az alábbiakban foglaltak szerint* – a Semmelweis Egyetem mint adatkezelő (a továbbiakban: Egyetem, vagy Adatkezelő; székhely: 1085 Budapest, Üllői út 26.) a *……………………..* elnevezésű esemény (a továbbiakban: Esemény) keretében videó felvételt/hangfelvételt (a továbbiakban együttesen: Felvétel) készítsen kiskorú gyermekemről:

|  |  |
| --- | --- |
| Gyermek neve: |  |
| Gyermek szül. hely, idő: |  |
| Édesanyja születési neve: |  |
| Felvétel készítésének körülményei: |  |
| Felvétel készítésének helyes és ideje: |  |

Hozzájárulok továbbá, hogy az alábbiak szerint 18 év alatti gyermekemről készített Felvételt az Egyetem felhasználja, annak egyes részleteit az Egyetem által kezelt online felületeken saját tevékenységét bemutató és népszerűsítő célból.

Tudomásom van arról, hogy az elkészült Felvétel tárolására- és felhasználására vonatkozó hozzájárulásom az Egyetemhez intézett írásbeli nyilatkozattal visszavonható, amely a tiltó nyilatkozat megtételét követően köti az Egyetemet.

Az Egyetem kötelezi magát és felelősséget vállal azért, hogy nyilvánosságra hozott felvétel személyes adatot nem tartalmaz. A felvétel az Érintett mint beteg ellátásáról olyan módon készül, hogy a felvételen szereplő Érintett számára nem sértő, megalázó, azon az ellátott személy ne legyen azonosítható. Az Érintett akkor azonosítható, ha az arca, vagy más egyedi testi jel (például: sebhely, tetoválás) alapján a személyazonossága egyértelműen és kétséget kizáróan megállapítható. Az Egyetem kötelezi magát arra, hogy azonosítás lehetőségét a bemutatott beteg arcának, vagy egyedi testi jelének elfedésével, vagy technikai kitakarással megszünteti.

A felvételt az Egyetem alkalmazásában álló, vagy kifejezetten erre a célra szóló megállapodás alapján eljáró személy készíti. A felvétel készítésével kapcsolatos minden jog és kötelezettség az Egyetemé. Az Egyetem a felvételt megállapodás alapján készítő személlyel történő szerződésben és az annak alapján végzett tevékenység során biztosítja a személyes adatok kezelésére vonatkozó jogszabályok érvényesülését.

Az elkészült és összeállított felvételt a beavatkozást vezető orvos és az ellátást nyújtó klinika vezetője hagyja jóvá a Klinikai Központ és az Érintett Törvényes képviselőjének egyidejű tájékoztatásával.

Jelen nyilatkozat elfogadásával tudomásul veszem a tényt, hogy a hozzájárulásommal készült Felvétel egyes részleteinek nyilvánosságra hozatalát követően az internetes technológia természetéből fakadóan előfordulhat, hogy Adatkezelő csak részlegesen tud eleget tenni a tiltó nyilatkozat által támasztott követelményeknek.

Jelen nyilatkozat elválaszthatatlan részét képző **Adatkezelési Tájékoztatót** a Hozzájáruló Nyilatkozat aláírása előtt elolvastam, az abban foglaltakat megértettem és tudomásul veszem.

Budapest, \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ALÁÍRÁS

|  |  |  |
| --- | --- | --- |
|  | Tanú 1.: | Tanú 2.: |
| Teljes neve: |  |  |
| Szül. hely, idő: |  |  |
| Édesanyja születési neve: |  |  |
| Aláírása: |  |  |

**Adatkezelési Tájékoztató**

***videó felvétel (képmás)/hangfelvétel készítéséhez és felhasználásához***

A Semmelweis Egyetem mint adatkezelő (a továbbiakban: Egyetem, vagy Adatkezelő) által végzett *……………………………* című esemény (a továbbiakban: Esemény) keretében készített kép- és hangfelvétele során megvalósuló személyes adatok kezeléséhez.

A megadott személyes adatok kezelése és megőrzése az érintett kiskorú gyermek (a továbbiakban: Érintett) feletti szülői felügyeleti jog gyakorlója részéről történő **önkéntes hozzájárulás** esetén, a mindenkor hatályos adatvédelmi előírások, így különös tekintettel az Európai Parlament és a Tanács (EU) 2016/679 (2016. április 27.) *a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről* (általános adatvédelmi rendelet) Rendelete (a továbbiakban: GDPR) előírásainak, maximális betartásával történik.

|  |  |
| --- | --- |
|  | **A személyes adatok védelméről**Az Adatkezelő tiszteletben tartja a személyes adatok védelmét, a mindenkor hatályos jogszabályok figyelembevételével gondoskodik a rendelkezésre bocsátott, ilyen jellegű adatok kezeléséről és megőrzéséről. Az Adatkezelő **kizárólag a megjelölt célra használhatja fel** a személyes adatokat, azokat **nem egyesíti** más forrásból származó adatbázisaival, a kezelt személyes adatokat - *kifejezett jogszabályi rendelkezés hiányában* - csak az Érintett Törvényes képviselőjének kifejezett hozzájárulásával adja át harmadik személynek, és minden ésszerű erőfeszítést megtesz az ilyen adatok védelme érdekében.  |

**Az adatkezelő személye és elérhetőségei:**

* név: Semmelweis Egyetem;
* székhely: 1085 Budapest, Üllői út 26.;
* adatvédelmi tisztviselő: dr. Trócsányi Sára;
* e-mail: adatvedelem@semmelweis.hu

**Az adatkezelés jogalapja:**

* + Érintett Törvényes képviselőjének önkéntes hozzájárulása [GDPR 6. cikk (1) bekezdés a) pont].

**A Hozzájáruló nyilatkozat aláírásával az alábbi személyes adatok kezelésére kerül sor:**

* + a nyilatkozatban megadott adatok (Érintettre vonatkozóan: név; szül.hely, idő; lakcím; Törvényes képviselőre vonatkozóan: név; szül. hely, idő; lakcím, szig. szám);
* Érintettről videó felvétel (képmás)/hangfelvétel (a továbbiakban együttesen: Felvétel).

**Az adatkezelés célja:**

* Egyetem közreműködésével megvalósuló Eseménnyel összefüggésben Felvétel készítése és felhasználása saját tevékenységét bemutató és népszerűsítő célból az Egyetem által üzemeltetett online felületeken, valamint az Egyetem által kezelt közösségimédia felületeken.

**Az adatkezelési időtartama:**

* a 18 év alatti gyermek Törvényes képviselője által adott önkéntes hozzájárulás visszavonásáig vagy a tiltakozási jog gyakorlásáig.
* a felvétel az egészségügyi dokumentáció részét képezi, tárolására az egészségügyi dokumentációra vonatkozó általános szabályok az irányadóak. Az 1997. évi XLVII. *az egészségügyi és a hozzájuk kapcsolódó személyes adatok kezeléséről és védelméről* szóló törvény 30. § (1) bekezdése szerint a tárolási ideje 30 év, vagy a tiltakozási jog gyakorlásáig.

**Az adatok megismerhetősége:**

* a nyilatkozatot kizárólag az Egyetem illetékes munkatársai ismerhetik meg, az Egyetem azt bizalmasan kezeli.
* a Felvételt az Egyetem illetékes munkatársai a hozzájáruló nyilatkozatban foglaltak szerint használja fel.

**Az adatok tárolása és az adatbiztonság:**

* a nyilatkozat, valamint a Felvételt digitálisan az Egyetem székhelyén - *1085 Budapest, Üllői út 26.* – található szerverein kerülnek tárolásra;
* az Egyetem megfelelő intézkedésekkel gondoskodik arról, hogy a személyes adatokat védje többek között a jogosulatlan hozzáférés ellen, illetve azok jogosulatlan megváltoztatása ellen.
* a GDPR 4. cikk 12. pontjában rögzített Adatvédelmi incidens esetén az Egyetem mint adatkezelő az adatvédelmi incidens észlelését követően indokolatlan késedelem nélkül, legkésőbb 72 órán belül bejelentést tesz az illetékes felügyeleti hatóságnál, és tájékoztatja az érintetteket, amennyiben az adatvédelmi incidens valószínűsíthetően az érintettek jogaira nézve kockázattal jár.

**Az érintett személyes adatai kezelésével kapcsolatos jogai:**

Az adatkezelés során nem történik személyes adatokon alapuló automatizált döntéshozatal, profilalkotás.

Az Érintett és Törvényes képviselője jelen pontban meghatározott - *személyes adatkezeléssel összefüggésben gyakorolható* - jogait az Adatkezelő fentiekben megadott elérhetőségeinek bármelyikén, az alábbiak szerint gyakorolhatja:

* Érintett, vagy Törvényes képviselője Érintett adatainak kezeléséről írásban bármikor tájékoztatást kérhet az adatkezelőtől;
* Érintett, vagy Törvényes képviselője kérheti a nyilatkozaton megadott adatok helyesbítését, továbbá – *meghatározott feltételek teljesülése esetén* - törlését;
* a rögzített felvétel kapcsán a helyesbítés fogalmilag kizárt, de Érintett, vagy Törvényes képviselője kérheti a felvétel (rá vonatkozó részének) törlését.
* Érintett, vagy Törvényes képviselője kérheti – *jogszabályban meghatározott feltételek teljesülése esetén* -, hogy az adatkezelő korlátozza az adatkezelést;
* Érintettet, vagy Törvényes képviselője jogosult az általa az adatkezelő rendelkezésére bocsátott adatait megkapni (adathordozhatósághoz való jog);
* amennyiben Érintett, vagy Törvényes képviselője jogellenes adatkezelést tapasztal, jogosult polgári pert kezdeményezni;
* a személyes adatok kezelésével kapcsolatosan bekövetkezett jogsérelem, vagy annak közvetlen veszélyének fennállása esetén panasszal/bejelentéssel a Nemzeti Adatvédelmi és Információszabadság Hatóságnál ([www.naih.hu](http://www.naih.hu), 1055 Bp., Falk Miksa utca 9-11., telefon: + 36 1/ 391-14 00) élhet az érintett;
* Érintett, vagy Törvényes képviselője a hozzájáruló nyilatkozatot bármikor visszavonhatja a megadott e-mail címre küldött e –maillel (kivéve azon személyes adatok tekintetében, amelyek kezelését jogszabályi kötelezettség írja elő az adatkezelő számára)**.** A hozzájárulás visszavonása az azt megelőző adatkezelés jogszerűségét nem érinti.

**Amennyiben úgy ítéli meg, hogy személyes adatai kezelése során nem járunk el jogszerűen, kérjük, hogy észrevételeit, illetve igényeit először velünk, mint adatkezelővel - *a fentebb felsorolt elérhetőségeink valamelyikén* - közölje annak érdekében, hogy az észrevételt minél gyorsabban és hatékonyabban feldolgozhassuk, kezelhessük.**

**NYILATKOZAT**

**Hozzájárulás visszavonásáról**

Alulírott

|  |  |
| --- | --- |
| Teljes neve: |  |
| Szül. hely, idő: |  |
| Édesanyja születési neve: |  |
| Lakcím: |  |
| Szig. szám: |  |

mint szülő/gondviselő (a továbbiakban: Törvényes képviselő) a Polgári Törvénykönyvről szóló 2013. évi V. törvény (Ptk) 2:48. § (1) bekezdése alapján \_\_\_\_\_\_\_\_\_\_\_\_\_\_\_\_\_\_\_napján **hozzájárulásomat** adtam ahhoz, hogy 18 év alatti gyermekemről a Semmelweis Egyetem mint adatkezelő (a továbbiakban: Egyetem, vagy Adatkezelő; székhely: 1085 Budapest, Üllői út 26.) a *……………………..* című esemény (a továbbiakban: Esemény) keretében videó felvételt/hangfelvételt (a továbbiakban együttesen: Felvétel) készítsen kiskorú gyermekemről:

|  |  |
| --- | --- |
| Gyermek neve: |  |
| Gyermek szül. hely, idő: |  |
| Édesanyja születési neve: |  |
| Felvétel készítésének körülményei: |  |
| Felvétel készítésének helyes és ideje: |  |

mely hozzájárulásomat a jelen nyilatkozattal a mai napon **visszavonom**.

Kérem az Adatkezelőt, hogy az adatkezelési tájékoztatóban rögzített, valamint a hatályos uniós és hazai jogszabályok vonatkozó rendelkezéseinek a betartásával az a kezelt személyes adatokat haladéktalanul törölje, a törlés tényéről tájékoztassanak.

Budapest, \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ALÁÍRÁS

|  |  |  |
| --- | --- | --- |
|  | Tanú 1.: | Tanú 2.: |
| Teljes neve: |  |  |
| Szül. hely, idő: |  |  |
| Édesanyja születési neve: |  |  |
| Aláírása: |  |  |